NS BiH odbio zahtjev Čelika i Zvijezde 09, Premijer liga neće se proširiti

Na sjednici Izvršnog odbora NS BiH se, između ostalog, raspravljalo i o zahtjevima NK Čelik i FK Zvijezda 09 o proširenju Premijer lige BiH, a taj zahtjev je odbijen, potvrđeno je za Klix.ba iz NS BiH.

Čelik i Zvijezda naredne sezone igrat će u nižem rangu takmičenja, Čelik vjerovatno očekuje nastup u Prvoj ligi Federacije BiH, dok će Zvijezda 09 naredne sezone igrati u Prvoj ligi RS-a.

Premijer liga BiH brojat će i naredne sezone 12 klubova, a umjesto Zvijezde 09 u najvišem rangu je Krupa na Vrbasu, dok je novi premijerligaš iz Prve lige FBiH – sarajevski Olimpik.

Čelik i Zvijezda 09 tražili su proširenje lige nakon što je prvenstvo okončano nakon 22 odigrana kola zbog pandemije koronavirusa.